ddrg/super_eurlex huggingface dataset:
(179)

Selv om det antages, at forbundsregeringen med rette kunne foretage en sådan korrektion for at tage højde for de faktiske sikkerhedsomkostninger, som de forskellige luftfartsselskaber er årsag til, gør udelukkelsen af luftfartsselskaber, der transporterede mindre end 400 000 afrejsende passagerer i 2012 (transit- og transferpassagerer ikke medregnet), det i øvrigt ikke muligt at nå dette mål. Det kan ganske vist ikke afvises, at marginalomkostningerne pr. passager til dækning af sikkerhedsudgifter er faldende, men det fremgår på ingen måde af de oplysninger, som Belgien har fremlagt, at der kun bør tages hensyn til denne faldende tendens fra og med et passagertal på 400 000, og at statens finansiering af en del af BAC's sikkerhedsomkostninger ikke kan komme luftfartsselskaber, der transporterer færre passagerer, til gode. Belgien har ikke fremlagt nogen kvalitativ eller kvantitativ begrundelse herfor. Det bemærkes, at et støtteberettiget luftfartsselskab i løbet af et af de år, hvor ordningen finder anvendelse, kan få tilbagebetalt hele den sikkerhedsafgift, der opkræves for hver afrejsende passager ud over de første 400 000, forudsat at budgetrammen på 19 mio. EUR ikke overskrides. Ifølge Belgien er en væsentlig del af BAC's sikkerhedsomkostninger (59 %) variabel. Det følger heraf, at alle passagerer ud over de første 400 000 giver anledning til betydelige yderligere sikkerhedsomkostninger. Det er derfor ikke sandsynligt, at den omhandlede foranstaltning vil afspejle de faktiske sikkerhedsomkostninger, som de forskellige brugere af Bruxelles-National lufthavn er årsag til, korrekt.
—

indsættes følgende litraer efter litra g) i note 1 i noterne til bilag 2 til tillæg I »Den Europæiske Unions forpligtelser«: »h) udbud fra regional- og lokaladministrative ordregivende myndigheder (ordregivende myndigheder i de administrative enheder, der er opført under NUTS 2 og 3, og mindre administrative enheder som omhandlet i forordning (EF) nr. 1059/2003 (med efterfølgende ændringer)) med hensyn til varer, tjenesteydelser, leverandører og tjenesteydere fra Australien i) udbud på mellem 355 000 og 200 000 SDR fra regionaladministrative ordregivende myndigheder og på mellem 400 000 og 200 000 SDR fra offentligretlige organer, der er omfattet af dette bilag, for varer og tjenesteydelser til leverandører og tjenesteydere fra Australien j) udbud fra ordregivende enheder, der er omfattet af dette bilag, for: i) motorkøretøjer som beskrevet i nedenstående kapitler i den kombinerede nomenklatur (KN): 8702 Motorkøretøjer til befordring af mindst ti personer (inklusive føreren) 8703 Personmotorkøretøjer og andre motorkøretøjer, hovedsagelig konstrueret til personbefordring (undtagen motorkøretøjer henhørende under pos. 8702), herunder stationcars og racerbiler 8704 Motorkøretøjer til godsbefordring 8705 Motorkøretøjer til specielle formål, undtagen motorkøretøjer hovedsagelig konstrueret til person- eller godsbefordring (fx bugseringsvogne, autokraner, brandbiler, betonblandevogne, gadefejevogne, vandingsvogne, værkstedsvogne og vogne med røntgenudstyr) 8711 Motorcykler (herunder knallerter) og cykler med hjælpemotor, også med sidevogn; sidevogne 8713 Invalidekøretøjer, også med motor eller anden fremdrivningsmekanisme ii) komponenter til motorkøretøjer som beskrevet i nedenstående kapitler i den kombinerede nomenklatur (KN): 8706 00 Chassiser med motor til motorkøretøjer henhørende under pos. 8701-8705 8707 Karrosserier og førerhuse til motorkøretøjer henhørende under pos. 8701-8705 8708 Dele og tilbehør til motorkøretøjer henhørende under pos. 8701-8705 8714 Dele og tilbehør til køretøjer henhørende under pos. 8711-8713 8716 Påhængsvogne og sættevogne; andre køretøjer uden fremdrivningsmekanisme; dele dertil med hensyn til leverandører og tjenesteudbydere fra Australien.«
(6)

Harmoniserede tekniske anvendelsesvilkår skaber forudsigelige rammer for frekvensdeling, idet de indebærer, at der — på grundlag af kompatibilitetsundersøgelser — inden for et frekvensbånd og for en given kategori af kortdistanceudstyr fastsættes grænser for effekt, feltstyrke eller effekttæthed samt visse yderligere parametre og brugsrestriktioner. Disse vilkår bør kunne forhindre skadelig interferens, fremme en pålidelig og effektiv udnyttelse af frekvensbåndene og give mulighed for fleksibilitet til en række forskellige formål. De bør derfor gøre det muligt at drive de fleste former for kortdistanceudstyr i de fleste medlemsstater på et ikke-eksklusivt og delt grundlag efter en generel tilladelsesordning i henhold til national lovgivning, svarende til vilkårene for kortdistanceudstyr, der er harmoniseret i medfør af beslutning 2006/771/EF. Dette indskrænker dog ikke anvendelsen af artikel 5 i Europa-Parlamentets og Rådets direktiv 2002/20/EF (4), artikel 9, stk. 3 og 4, i Europa-Parlamentets og Rådets direktiv 2002/21/EF (5) og artikel 7 i Europa-Parlamentets og Rådets direktiv 2014/53/EU (6) for så vidt angår muligheden for at pålægge yderligere krav vedrørende delt, ikke-eksklusiv anvendelse af disse frekvensbånd af bestemte grunde, hvor harmoniserede tekniske vilkår eller vilkår i en generel tilladelse ikke er tilstrækkelige til at sikre den nødvendige tjenestekvalitet.
BILAG

FÆLLES ERKLÆRING VEDRØRENDE ISLAND, NORGE, SCHWEIZ OG LIECHTENSTEIN

De kontraherende parter noterer sig de tætte forbindelser mellem Den Europæiske Union og Norge, Island, Schweiz og Liechtenstein, navnlig i henhold til aftalerne af 18. maj 1999 og 26. oktober 2004 om disse landes associering i gennemførelsen, anvendelsen og udviklingen af Schengenreglerne.

Under disse omstændigheder er det ønskeligt, at myndighederne i Norge, Island, Schweiz og Liechtenstein på den ene side og myndighederne i den tidligere jugoslaviske republik Makedonien på den anden side snarest indgår bilaterale aftaler om aktioner, som gennemføres af Det Europæiske Agentur for Grænse- og Kystbevogtning i den tidligere jugoslaviske republik Makedonien, svarende til de i denne aftale omhandlede.

FÆLLES ERKLÆRING

Parterne er enige om at afholde sig fra enhver foranstaltning, som vil kunne skade værtsstatens kompetente myndigheders eventuelle efterfølgende strafferetlige forfølgelse af et holdmedlem, herunder aktivt at lette tilbagesendelsen af det berørte medlem af hold fra den europæiske grænse- og kystvagts operationslokaler i den tidligere jugoslaviske republik Makedonien til hans/hendes oprindelsesmedlemsstat, indtil bekræftelsen fra agenturets administrerende direktør foreligger.
(2)

Den 5. december 2005 bemyndigede Rådet Kommissionen til at indlede forhandlinger med træproducerende lande om partnerskabsaftaler for at gennemføre EU-handlingsplanen.
(2)

For at hjælpe offentlige organer med at leve op til tilgængelighedskravene bør monitoreringen også bidrage til at skabe opmærksomhed og tilskynde til læring i medlemsstaterne. Af den grund og for at øge gennemsigtigheden bør de samlede resultater af monitoreringsaktiviteterne offentliggøres i et tilgængeligt format.
(1)

I Europa-Parlamentets og Rådets forordning (EU, Euratom) nr. 966/2012 (2) er der fastsat regler for fastlæggelse og gennemførelse af Den Europæiske Unions almindelige budget og for regnskabsaflæggelse og kontrol af regnskaber. I Kommissionens delegerede forordning (EU) nr. 1268/2012 (3) er der fastsat regler for anvendelsen af forordning (EU, Euratom) nr. 966/2012.
(2)

Det Europæiske Udvalg for Udarbejdelse af Standarder for Sejlads på Indre Vandveje (CESNI) blev oprettet den 3. juni 2015 inden for rammerne af Centralkommissionen for Sejlads på Rhinen (CCNR) med henblik på at udarbejde tekniske standarder for transport ad indre vandveje på forskellige områder, navnlig for så vidt angår fartøjer, informationsteknologi og besætninger.
(2)

De af Slovakiet forelagte oplysninger bekræfter, at indsamlingen af sådanne statistikker ville medføre for stor en byrde for respondenterne i denne medlemsstat, især fordi det er nødvendigt at tilpasse de nye klassificeringer og udvikle en ny metodologi i de nationale statistikker for at mindske den byrde for respondenterne, der er forbundet med indsamling og udarbejdelse af de krævede data. Der bør derfor indrømmes undtagelser.
(1)

Den 23. april 2007 gav Rådet Kommissionen bemyndigelse til at føre forhandlinger om en frihandelsaftale med medlemsstaterne i Sammenslutningen af Sydøstasiatiske Nationer (ASEAN). Denne bemyndigelse gav mulighed for at føre bilaterale forhandlinger.
(3)

Udvalget kan, for i fuldt omfang at udnytte den omfattende ekspertise, der er nødvendig for, at det kan udføre sine opgaver, i henhold til sin forretningsorden opfordre medlemmernes suppleanter til at deltage i møderne —
(3)

Det Europæiske Udvalg for Udarbejdelse af Standarder for Sejlads på Indre Vandveje (CESNI) blev oprettet den 3. juni 2015 inden for rammerne af CCNR med henblik på at udarbejde tekniske standarder for transport ad indre vandveje på forskellige områder, navnlig for så vidt angår fartøjer, informationsteknologi og besætninger.
(1)

I overensstemmelse med proceduren i artikel 21, stk. 5, i finansforordningen for 11. EUF skal Kommissionen senest den 10. oktober 2018 forelægge et forslag, som fastsætter: a) beløbet for tredje tranche af bidraget for 2018 og b) et revideret årligt beløb for bidraget for 2018 i de tilfælde, hvor beløbet afviger fra faktiske behov.
(2)

Ifølge de oplysninger, som Frankrig har fremlagt, overføres disse intracellulære bakterier vertikalt, og de arves maternelt og forekommer naturligt i omkring 40 % af alle leddyr. Inficering af myg med bakterierne kan hos en række myg reducere evnen til at overføre visse patogene virus og parasitter ved at interferere med disse patogener i myggene og fremmer reproduktionen af inficerede hunmyg og spredningen af bakterierne i myggepopulationen. Da hanmyg inficeret med bakterien ydermere ikke er kompatible med lokale hunner, reducerer introduktionen af sådanne inficerede hanner i målpopulationen dens reproduktionspotentiale. Vektorbekæmpelseskampagner er derfor baseret på udsætning af ikke-naturligt inficerede myg i en population af myg for at styre populationsstørrelsen og/eller at reducere myggenes evne til at overføre visse patogener til mennesker.
—

de kombinationer af aktivstof og produkttype, der er opført i tabellen nedenfor, herunder eventuel generering in situ af disse stoffer ved anvendelse af en eventuel prækursor, der ikke er nævnt i bilag II til delegeret forordning (EU) nr. 1062/2014: Nummer i bilag II til delegeret forordning (EU) nr. 1062/2014 Stof Rapporterende medlemsstat EF-nr. CAS-nr. Produkttype(r) 60 Citronsyre BE 201-069-1 77-92-9 1 172 Cetylpyridiniumchlorid UK 204-593-9 123-03-5 2 195 Natrium-2-biphenylat ES 205-055-6 132-27-4 1, 2, 3 288 N-(dichlorfluormethylthio)-N′,N′-dimethyl-N-phenylsulfamid (dichlofluanid) UK 214-118-7 1085-98-9 7 365 Pyridin-2-thiol-1-oxid, natriumsalt (natriumpyrithion) SE 223-296-5 3811-73-2 3 401 Sølv SE 231-131-3 7440-22-4 9 405 Svovldioxid DE 231-195-2 7446-09-5 4 424 Natriumbromid NL 231-599-9 7647-15-6 2, 11, 12 458 Ammoniumsulfat UK 231-984-1 7783-20-2 11, 12 1016 Sølvchlorid SE 232-033-3 7783-90-6 10, 11 515 Ammoniumbromid SE 235-183-8 12124-97-9 11, 12 526 Kalium-2-biphenylat ES 237-243-9 13707-65-8 6, 9, 10, 13 529 Bromchlorid NL 237-601-4 13863-41-7 11 541 Natrium-p-chlor-m-cresolat FR 239-825-8 15733-22-9 1, 2, 3, 6, 9, 13 609 Blanding af cis- og trans-p-menthan-3,8-diol (citriodiol) UK Foreligger ikke Foreligger ikke 19 620 Tetrakis(hydroxymethyl)phosphoniumsulfat (2:1) (THPS) MT 259-709-0 55566-30-8 2 673 Didecyldimethylammoniumchlorid (DDAC (C8-10)) IT 270-331-5 68424-95-3 5 785 6-(Phthalimido)peroxyhexansyre (PAP) IT 410-850-8 128275-31-0 3, 4 792 Tetrachlordecaoxidcomplex (TCDO) DE 420-970-2 92047-76-2 1 952 Bacillus sphaericus undtagen sphaericus 2362, stamme ABTS-1743 IT Mikroorganisme 143447-72-7 18 955 Bacillus thuringiensis subsp. israelensis, serotype H14, undtagen stamme AM65-52 og undtagen stamme SA3A IT Mikroorganisme Foreligger ikke 18 957 Bacillus subtilis DE Mikroorganisme Foreligger ikke 3 939 Aktiv chlor: fremstillet in situ ved reaktion mellem hypochlorsyrling og natriumhypochlorit SK Blanding Foreligger ikke 2, 3, 4, 5, 11, 12 824 Sølvzinkzeolit SE Foreligger ikke 130328-20-0 5 1013 Sølvkobberzeolit SE Foreligger ikke 130328-19-7 5 835 Esfenvalerat/(S)-α-cyan-3-phenoxybenzyl-(S)-2-(4-chlorphenyl)-3-methylbutyrat (esfenvalerat) PT Plantebeskyttelsesmiddel 66230-04-4 18
(2)

Unionen følger inden for rammerne af aftalen en aktiv strategi, som på grundlag af de europæiske satellitbaserede navigationsprogrammer tager sigte på dels at udvikle anvendelsen af denne teknologi og at levere tilknyttede tjenester i ASECNA's kompetenceområde, navnlig gennem etableringen af selvstændige satellitbaserede forstærkningstjenester (SBAS) til fordel for ASECNA, dels og mere generelt at fremme anvendelsen af satellitbaseret radionavigation på det afrikanske kontinent.
(8)

Selv om det ikke synes at være i Unionens interesse at tiltræde udkastet til konvention under henvisning til dens generelle politik vedrørende institutionelle aspekter, bør enhver international konvention indeholde en klausul, der gør det muligt for regionale organisationer for økonomisk integration at deltage. Udkastet til konvention indeholder ikke en klausul, der ville gøre det muligt for Unionen at tiltræde konventionen.
(9)

Unionen er hverken medlem af IMO eller kontraherende part i de relevante konventioner eller koder. Rådet bør derfor bemyndige medlemsstaterne til at fremføre Unionens holdning og til at udtrykke deres samtykke til at lade sig binde af disse ændringer, i det omfang disse ændringer hører under Unionens enekompetence —
Artikel 3

Formand

1. Formandskabet for det blandede udvalg varetages på skift et kalenderår ad gangen af den part, der er vært for mødet i det pågældende kalenderår. Unionens højtstående repræsentant for udenrigsanliggender og sikkerhedspolitik eller vicepremierministeren/udenrigsministeren for Den Socialistiske Republik Vietnam varetager formandskabet for det blandede udvalg, jf. aftalens artikel 52. En part kan overdrage beføjelsen til at varetage formandskabet for alle eller en del af det blandede udvalgs møder til en højtstående embedsmand.
(2)

Aftalens artikel 12, litra b), fastsætter, at aftalen indgås for en indledende periode på fem år, som siden kan forlænges med eventuelle ændringer for yderligere perioder på fem år ved fælles skriftlig overenskomst mellem parterne.
(12)

Da betingelserne for at udløse udøvelsen af sådanne gennemførelsesbeføjelser er opfyldt, og proceduren i den henseende er blevet fulgt, bør der vedtages en gennemførelsesafgørelse om elektronisk udveksling med Irland af DNA-oplysninger med henblik på at give denne medlemsstat mulighed for at vedblive med at modtage og levere personoplysninger i henhold til artikel 3 og 4 i afgørelse 2008/615/RIA.
DOMSTOLENS AFGØRELSE

af 16. oktober 2018

om indlevering og forkyndelse af procesdokumenter via applikationen e-Curia

DOMSTOLEN HAR —

under henvisning til procesreglementet og navnlig artikel 48, stk. 4, og artikel 57, stk. 8,

ud fra følgende betragtninger:

Henset til den succes, som applikationen har, og de fordele, som den frembyder i form af bl.a. hurtige udvekslinger foretaget ad denne vej, bør kredsen af personer, der kan benytte sig heraf, udvides, og retterne i medlemsstaterne bør gives mulighed for at indlevere eller modtage procesdokumenter ad denne vej i forbindelse med Domstolens behandling af anmodninger om præjudiciel afgørelse.

Af retsplejemæssige hensyn — og udelukkende i forbindelse med behandlingen af præjudicielle sager — bør den samme mulighed gives de personer, der uden at være befuldmægtigede eller advokater ikke desto mindre er bemyndiget i medfør af de nationale procesregler til at repræsentere en part for retterne i deres stat —

TRUFFET FØLGENDE AFGØRELSE:

Artikel 3

Indlevering af et procesdokument

Et procesdokument indleveret via e-Curia anses for at være det originale eksemplar af dette dokument som omhandlet i procesreglementets artikel 57, stk. 1, når det personlige bruger-id og den personlige adgangskode for repræsentanten for en part eller for en person, der handler på vegne af en ret i en medlemsstat, har været anvendt til at foretage indleveringen. Anvendelsen af dette bruger-id og denne adgangskode har samme gyldighed som at underskrive det omhandlede dokument.
(6)

Med hensyn til Rumænien blev den varslingstærskel, der er fastsat for variationer mellem trafikprognosen og den faktiske trafik i præstationsplanerne for Donau FAB, nået for en-route-trafikken i 2015 og 2017 og for terminaltrafikken for 2016 og 2017. Den faktiske en-route- trafik var 13,9 % højere end planlagt i 2015 og 12,7 % højere end planlagt i 2017. Den faktiske terminaltrafik var 17,5 % højere end planlagt i 2016 og 23,3 % højere end planlagt i 2017. Da der i store dele af luftrummet over den østlige del af Ukraine og Sortehavet ikke var nogen flyveplanlægning, ændrede trafikstrømmene sig væsentligt. Selv om krisen fandt sted i 2014, varede den længere og havde mere vidtrækkende konsekvenser for trafikken i det rumænske luftrum end oprindelig forventet. Trafikstrømmene i det rumænske luftrum blev også berørt af den faldende trafikefterspørgsel mellem Den Russiske Føderation og Tyrkiet samt af gensidige forbud mod overflyvninger, der foretages af luftfartøjer registreret i hhv. Ukraine og Den Russiske Føderation. Desuden var den økonomiske udvikling i Rumænien bedre end forventet og førte til betydelige stigninger i terminaltrafikken. F.eks. steg antallet af flyvninger i lufthavnen i Bukarest for de tre største lavprisselskaber med 216 % i årene 2014 til 2017. Kommissionen vurderer derfor, at varslingstærskelværdien blev nået som følge af omstændigheder, der ikke kunne forudses ved vedtagelsen af præstationsplanen, og som både er uafhjælpelige og uden for Rumæniens kontrol, og at betingelserne i artikel 17, stk. 1, litra b), og artikel 19, stk. 2, i gennemførelsesforordning (EU) nr. 390/2013 er opfyldt.
(12)

Myndigheden er af den opfattelse, at AFF ikke inden for den frist, som var fastsat af de europæiske lovgivere, forlagde dokumentation for, at partiet opfyldte de ændrede betingelser for registrering. Dette skyldes, at AFF ikke inden den 5. juli 2018 har forelagt tilstrækkelig dokumentation, da der kun er indgået dokumenter fra LSNS (Slovakiet) og NPD (Tyskland). Disse to indlæg er ikke tilstrækkelige til at dokumentere, at AFF opfyldte de ændrede betingelser for registrering i mindst en fjerdedel af medlemsstaterne.
(1)

Belgien, Danmark, Frankrig, Italien, Nederlandene, Norge, Portugal, Slovenien og Det Forende Kongerige har anmodet Kommissionen om at etablere Det Europæiske Pladeobservationssystem — et konsortium for en europæisk forskningsinfrastruktur (EPOS ERIC). Grækenland, Island og Schweiz har meddelt, at de i første omgang vil deltage i EPOS ERIC som observatører. De har aftalt, at Italien bliver værtsmedlemsstat for EPOS ERIC.
1)

Forbundsrepublikken Tyskland fritages for indberetning af statistikker for referenceårene 2017 og 2018 for så vidt angår: bilag I, punkt 5, litra b), vedrørende prisdata for forbrugsinterval I6 bilag I, punkt 6, litra a) bilag II, punkt 4, litra b), vedrørende prisdata for forbrugsinterval IG bilag II, punkt 5, litra a), vedrørende de delkomponenter, der omfatter netpriser, og de delkomponenter, der omfatter skatter, gebyrer og afgifter.
(7)

Den 4. maj 2018 sendte myndigheden en skrivelse til alle registrerede europæiske politiske partier for at underrette dem om afslutningen af den lovgivningsprocedure, der førte til vedtagelsen af forordning (EU, Euratom) 2018/673 (»skrivelsen af 4. maj 2018«). I skrivelsen af 4. maj 2018 blev der redegjort for konsekvenserne af den nye retlige ramme, og de europæiske politiske partier blev mindet om deres forpligtelse til at fremlægge dokumentation for, at de opfyldte de ændrede betingelser for registrering, senest den 5. juli 2018.
(4)

I henhold til artikel 257, stk. 2, i aftalen er Underudvalget vedrørende Intellektuel Ejendom, der er nedsat af parterne i overensstemmelse med artikel 257, stk. 1, i aftalen, ansvarligt for at vurdere de oplysninger, der er omhandlet i aftalens artikel 209, og for at forelægge Handelsudvalget, der er nedsat af parterne i overensstemmelse med artikel 12, stk. 1, i aftalen, forslag om ændring af tillæg 1 til bilag XIII til aftalen.
(5)

Unionen bidrog til revisionen af udkastet til retningslinjer inden for rammerne af ekspertarbejdet i perioden mellem konferencerne, som blev iværksat ved afgørelse MC-1/18, der blev vedtaget på det første møde i partskonferencen under konventionen. Unionen anså det ikke for nødvendigt at foreslå yderligere ændringer til det reviderede udkast til retningslinjer, som var resultatet af det nævnte arbejde mellem konferencerne.
(4)

Med forbehold af artikel 1, stk. 4, i forordning (EU) nr. 1315/2013, skønnes det resterende budget, som kræves for fuldt ud at gennemføre det grænseoverskridende Rail Baltica-projekt, at beløbe sig til mindst 5,6 mia. EUR. De projekter, der indtil videre er gennemført eller planlagt, har en værdi på næsten 1,9 mia. EUR og omfatter EU-finansiering (op til 85 % af de støtteberettigede udgifter). Det er vigtigt at fastlægge de foranstaltninger, som er nødvendige for at færdiggøre Rail Baltica-projektet, således at den dertil knyttede EU-finansiering og nationale og regionale finansiering og andre relevante former for støtte kan planlægges og optimeres mest muligt.
Artikel 5

Deltagere i møderne

2. Når det er hensigtsmæssigt, kan eksperter eller repræsentanter for andre organer efter aftale mellem parterne indbydes til at deltage i det blandede udvalgs møder som observatører eller for at orientere om et bestemt emne.
(2)

Formålene med forslaget til borgerinitiativ er følgende: »Vegetarer og veganere i hele EU har vanskeligt ved at finde egnede fødevarer. For at afgøre, om en fødevare er egnet, er vi nødt til at læse ingredienslisten og være meget bevidste om ingredienser, der enten kan være af vegetabilsk eller animalsk oprindelse. Dette kompliceres yderligere af, at EU ikke har en ensartet sprogbrug. Vi foreslår derfor love, der påbyder, at der på alle fødevarer skal være et ud af tre enkle mærker med billeder i forbindelse med fødevaremærkningerne, nemlig ikkevegetarisk, vegetarisk eller vegansk«.
(39)

Ansøgeren fremlagde et behørigt underskrevet frivilligt tilbud om tilsagn i henhold til grundforordningens artikel 8. Kommissionen analyserede tilbuddet om tilsagn og fandt, at det ville være umuligt at godtage tilbuddet. Ansøgeren har forbundne virksomheder i to medlemsstater. Ifølge de oplysninger, som Kommissionen råder over, producerer og sælger den ene af disse forbundne virksomheder samme vare og også andre varer (dvs. gødning) på EU-markedet. Ansøgeren sælger også andre varer til kunder i Unionen. Hvis den forbundne part i Unionen og ansøgeren sælger den pågældende vare og andre varer til samme kunder i Unionen, kan priserne for disse transaktioner fastsættes således, at der kompenseres for de minimumsimportpriser, der indgår i tilsagnet. En sådan krydskompensation ville dog ikke kunne identificeres ved overvågning af aktiviteter, idet prisstrukturen for de fleste af de varer, der produceres af den forbundne virksomhed i Unionen, ikke er offentligt tilgængelige. Det kan derfor ikke fastslås, om de priser, kunderne betaler, svarer til værdien af varerne, eller om priserne indeholder en eventuel rabat, der skal kompensere for de transaktioner, der er omfattet af tilsagnet, og som skal overholde en mindsteimportpris. Der er derfor en betydelig risiko for krydskompensation ved salg af ammoniumnitrat og andre varer til de samme kunder.